Coordenadas: 25°27′43″S 30°55′47″L﻿ / ﻿-25.461888888889, 30.929777777778

O **Estadio Mbombela** é un estadio de fútbol situado en Mbombela (Suráfrica), construído con motivo da disputa da Copa Mundial de Fútbol de 2010. Atópase 6 km ao oeste de Nelspruit, sendo a pedra angular dun proxecto de recinto deportivo con instalacións de crícket e atletismo, así como outras disciplinas deportivas. A construción comezou en febreiro de 2007, sendo rematado finalmente en outubro de 2009. O seu nome significa literalmente, en lingua swazi, "moitas persoas xuntas nun lugar pequeno".

Situación
---------

O Estadio Mbombela sitúase a uns 7 km do centro de Nelspruit, na provincia de Mpumalanga, a 12 km do Aeroporto Internacional Kruger-Mpumalanga. Nas súas proximidades hai varios parques naturais, incluíndo o Parque Nacional Kruger, o coto de caza máis grande do país.

Características
---------------

Este estadio supuxo un importante impulso ás actividades deportivas da provincia de Mpumalanga, que non dispuña de ningunha instalación de categoría internacional. Mbombela Stadium está deseñado cunha forma rectangular lixeiramente curvada. Do seu deseño encargouse a compañía R&L Architects. A súa característica principal son os 18 apoios do teito que se asemellan a xirafas. O estadio está preto do Parque Nacional Kruger, polo que se considerou oportuno reflectir esta relación.

A bancada está dividida en tres niveis, contando con aproximadamente 20.000 localidades o nivel inferior e o superior e unhas 5.000 o nivel medio. O teito, de 1.450 toneladas, abarca unha superficie de 22.500 m², e cubrirá o 95% das localidades. É dun material transparente para facilitar a iluminación e frota (suxeito polos soportes-"xirafa") sen ancoraxe á parte superior do estadio, cun oco de 6 m. para proporcionar ventilación.

Copa do Mundo 2010
------------------

*Artigo principal**:* Copa Mundial de Fútbol de 2010.
### Partidos

O Estadio Mbombela albergou durante o campionato catro encontros, todos correspondentes á fase de grupos. Os partidos disputados foron os seguintes:

| Data | Fase | Equipo |  | Resultado |  | Equipo | Espectadores |
| --- | --- | --- | --- | --- | --- | --- | --- |
| 16 de xuño | Primeira rolda | Honduras |   | 0 - 1 | Chile | Chile | 32.664 |
| 20 de xuño | Primeira rolda | Italia | Italia | 1 - 1 |   | Nova Zelandia | 38.229 |
| 23 de xuño | Primeira rolda | Australia | Australia | 2 - 1 |  | Serbia | 37.836 |
| 25 de xuño | Primeira rolda | Corea do Norte |  | 0 - 3 | Costa do Marfil  | Costa do Marfil | 34.763 |

Notas
-----

1. 1 2  "FIFA: Mbombela". Arquivado dende o orixinal o 12 de xaneiro de 2016. Consultado o 11 de xuño de 2010.
2. ↑  "R&L Architects: Mbombela 2010 Stadium.". Arquivado dende o orixinal o 29 de setembro de 2010. Consultado o 11 de xuño de 2010.

Véxase tamén
------------

### Outros artigos

* Copa Mundial de Fútbol de 2010

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Estadio Mbombela*** |

* Mbombella: Presentación do informe do estadio
* O Estadio Mbombela en fifa.com Arquivado 12 de xaneiro de 2016 en Wayback Machine.

  


| * v
* c
* e
Copa Mundial da FIFA Suráfrica 2010 |
| --- |
| Grupos | 
* Grupo A
* Grupo B
* Grupo C
* Grupo D
* Grupo E
* Grupo F
* Grupo G
* Grupo H

 |
| Fase final | 
* Oitavos de final
* Cuartos de final
* Semifinais
* Terceiro e cuarto posto
* Final

 |
| Sedes | 
* Xohanesburgo
* Durban
* Cidade do Cabo
* Pretoria
* Porto Elizabeth
* Bloemfontein
* Polokwane
* Rustenburg
* Mbombela

 |
| Estadios | 
* Soccer City
* Moses Mabhida
* Cape Town Stadium
* Ellis Park
* Loftus Versfeld
* Nelson Mandela Bay
* Free State
* Peter Mokaba
* Royal Bafokeng
* Mbombela

 |

|  |  |
| --- | --- |
| Control de autoridades | 
* Wd: Q187087
* BRE: 5125170
* GeoNames: 7280920
* Structurae: 20022670

 |